Rezumatul Studiului 8 - Impactul returnării zecimii

1. **LA CE ESTE FOLOSITĂ ZECIMEA? Marcu 16:15**
   * Pentru a putea împlini marea însărcinare pe care Isus a dat-o bisericii, avem nevoie de resurse.
   * De ce subliniază Dumnezeu să aducem „*TOATE* zeciuielile” la Templu (Maleahi 3:10)?
   * Finanţarea oricărei lucrări nu trebuie să cadă doar pe umerii unor câţiva. Toate zecimile sunt importante. Săracul şi bogatul trebuie să participe proporţional cu responsabilităţile şi privilegiile Evangheliei.
2. **CE BENEFICII AM EU PRIN ZECIME? Maleahi 3:10**
   * Binecuvântările promise aici de Dumnezeu nu sunt neapărat daruri materiale. Gândeşte-te la marile binecuvântări spirituale cu care ne umple Dumnezeu (Efes. 1:3): fericirea, pacea, siguranţa mântuirii …
   * Care este principalul motiv pentru care Dumnezeu doreşte să ne binecuvânteze (Matei 10:8)?
     + Primim binecuvântări pentru a le împărţi şi a fi o sursă de binecuvântare pentru alţii.
3. **CINE PRIMEȘTE ZECIMEA? 1 Corinteni 9:13-14.**
   * În Vechiul Testament, leviţii primeau zecimea de la israeliţi, pentru a se întreţine pe perioada în care slujeau nevoilor spirituale ale poporului. La rândul lor, leviţii dădeau zecimea pentru întreţinerea preoţilor (Numeri 18:26).
   * Apostolul Pavel aplică acelaşi principiu persoanelor care se dedicau predicării Evangheliei.
   * Mulţumită sistemului zecimii, cei care păstoresc biserica, sau realizează vreo altă lucrare cu acelaşi scop, pot „să trăiască din Evanghelie”.
4. **UNDE TREBUIE SĂ DAU ZECIMEA? Neemia 10:38-39.**
   * Zecimile trebuiau predate unui depozit central, unde erau împărţite după nevoile leviţilor, ale preoţilor, ale portarilor şi ale cantorilor.
   * Cum putem aplica acelaşi principiu în biserica de azi?
     + Fiecare trebuie să predea zecimea la trezoreria bisericii. De acolo, este trimisă Conferinţei, Uniunii sau Misiunii de care aparţin, pentru a se putea plăti lucrătorii.
     + La rândul ei, zecimea din zecimi este oferită Diviziunii şi Conferinţei Generale cu acelaşi scop.
5. **ZECIMEA MĂ AJUTĂ SĂ FIU MÂNTUIT? Romani 3:20.**
   * Nici returnarea zecimii, nici vreo altă împlinire a obligaţiilor noastre înaintea lui Dumnezeu, nu poate să ne facă demni de mântuire.
   * Mântuirea este un dar, un cadou nemeritat, primit prin credinţă.
   * A aduce zecimea nu este un act care să ne mântuiască sau să contribuie la mântuirea noastră. Totuşi, returnarea zecimii este o manifestare tangibilă a credinţei noastre.